《新安遇雪》
宋代·喻良能

寒色今朝异，屯云万里同。
定知花翦水，不是絮因风。
蒲宦翻成旅，愁吟未易工。
白头亲八十，留滞楚江东。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。